21. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 242 της 21/26 Ιουν. 1984 (ΦΕΚ Α΄ 96) Είσπραξη από το Τεχνικό Επιμελητήριο της Ελλάδας (ΤΕΕ) της αμοιβής επίβλεψης και απόδοση αυτής στους δικαιούχους. Έχοντας υπόψη: 1.Τις διατάξεις της παρ. 2 του άρθρ. 16 του Νόμ. 1349/1983 Σύσταση Οργανισμού Αντισεισμικού Σχεδιασμού και Προστασίας (ΟΑΣΠ) και άλλες διατάξεις. 2.Την αριθ. 1125/26.5.83 γνώμη της Διοικούσας Επιτροπής του Τ.Ε.Ε. 3.Την αριθ. 264/1984 γνωμοδότηση του Συμβουλίου της Επικρατείας, με πρόταση του Υπουργού Δημοσίων Έργων, αποφασίζουμε: Άρθρ.1.-1.Η αμοιβή επίβλεψης αυτών που κατά τις κείμενες διατάξεις ασκούν εν όλω ή εν μέρει το επάγγελμα του μηχανικού κατατίθεται στο Τεχνικό Επιμελητήριο της Ελλάδας (Τ.Ε.Ε.) ή την εξουσιοδοτημένη από αυτό για την είσπραξη των αμοιβών, Τράπεζα, σε 2 δόσεις, ως εξής: α)Για τα έργα για τα οποία απαιτείται η έκδοση οικοδομικής άδειας, η πρώτη δόση κατατίθεται κατά την περάτωση του φέροντος οργανισμού του κτιρίου και του οργανισμού πληρώσεως και περιλαμβάνει το σύνολο της αμοιβής επίβλεψης των στατικών εργασιών και της θερμομόνωσης και το μισό της αμοιβής επίβλεψης των αρχιτεκτονικών εργασιών. Η δεύτερη δόση κατατίθεται όταν περατωθούν όλες οι εργασίες δομήσεως και περιλαμβάνει το υπόλοιπο της αμοιβής επίβλεψης των αρχιτεκτονικών εργασιών και το σύνολο της αμοιβής επίβλεψης των ηλεκτρικών, μηχανολογικών και υδραυλικών εγκαταστάσεων. β)Για τα λοιπά έργα φυσικών ή νομικών προσώπων δημοσίου και ιδιωτικού δικαίου και Ο.Τ.Α., για ταοποία δεν απαιτείται η έκδοση οικοδομικής άδειας η αμοιβή επίβλεψης κατατίθεται σε δόσεις που δεν μπορεί να είναι λιγότερες από 2, ανάλογα με την πρόοδο του έργου, όπως ειδικότερα προβλέπεται στη σύμβαση ανάθεσης της επίβλεψης. Σε κάθε περίπτωση η         εξόφληση        των δόσεων     γίνεται         πάν(Αντί για τη σελ. 180,49(γ) Σελ. 180,49(δ) Τεύχος ΙΑ-8-2 Σελ. 53 Αμοιβές Μηχανικών 23.Γ.γ.21 τοτε με την περάτωση των εργασιών που προβλέπονται από τη μελέτη. Σύμφωνα με την 9604/9 Ιουλ. 1987 Απόφαση Υπ. Οικονομικών, που κυρώθηκε από το εδάφ. β της παρ. 3 άρθρ. 11 Νόμ. 1839/1989 (ΦΕΚ Α΄ 90), (τόμ. 28Α, σελ. 268,03) τα ποσοστά υπολογισμού του προκαταβλητέου φόρου εισοδήματος που καταβάλλεται στο Δημόσιο Ταμείο για τις αμοιβές των άνω περιπτώσεων των αρχιτεκτόνων και μηχανικών επιβάλλονται πριν από την θεώρηση των οικείων εργασιών στο ποσό της αμοιβής επίβλεψης όπως αυτή κατατίθεται στο Τεχνικό Επιμελητήριο Ελλάδος. 2.Το Δημόσιο δεν καταθέτει στο ΤΕΕ την αμοιβή επίβλεψης αλλά καταβάλλει τις οφειλόμενες αμοιβές επίβλεψης απ’ ευθείας στους δικαιούχους, παρακρατεί δε υπέρ του ΤΕΕ, το δια του άρθρ. 2 του παρόντος καθοριζόμενο ποσοστό επί των καταβαλλομένων κάθε φορά ποσών στο δικαιούχο, το οποίο αποδίδει στο ΤΕΕ. Άρθρ.2.-1.Το δικαίωμα του ΤΕΕ επί των αμοιβών επίβλεψης ορίζεται σε ποσοστό 2%. 2.Για την υποχρέωση γνωστοποίησης στο ΤΕΕ της επίβλεψης, την απόδοση των αμοιβών επίβλεψης στους δικαιούχους, την παρακράτηση ή κατά περίπτωση την είσπραξη των δικαιωμάτων του ΤΕΕ, και την ενώπιον των δικαστηρίων υποκατάσταση του ΤΕΕ, εφαρμόζονται αναλόγως και στην αμοιβή επίβλεψης οι διατάξεις του από 30/31.5.1956 Β.Δ/τος περί κανονισμού του τρόπου καταβολής της αμοιβής των μηχανικών εν γένει (ΦΕΚ 134/1956 τ.Α΄), όπως αυτό ισχύει. Άρθρ.3.-Η ισχύς του παρόντος αρχίζει ένα μήνα μετά τη δημοσίευσή του στην Εφημερίδα της Κυβερνήσεως και έχει εφαρμογή για επιβλέψεις που θα ανατεθούν μετά την έναρξη ισχύος του. 